Imtella' Jannar 4, 2022 Fin-Niger, il-Pulizija qabdet iktar minn 200 kg kokaina, b'valur ta' $8.7 miljun, li kienet qed tinġarr fi trakk uffiċjali tas-sindku lokali. Is-sindku u x-xufier li kienu fit-trakk, ġew arrestati wara li nqabdu b'199 blokka tal-kokaina. Il-Pulizija f'Niger qalet li dik kienet qabda rekord ta' droga. L-Afrika tal-Punent, hija rotta magħrufa għat-traffikar ta' droga illegali li minn hemm tkun fi triqitha mill-Amerka t'Isfel għall-Ewropa. Fl-aħħar snin kien hemm qabdiet rekord ta' droga fl-Afrika tal-Punent. F'Ottubru li għadda, is-Senegal kien qabad aktar minn żewġ tunnellati ta' kokaina pura fuq il-vapur. L-awtoritajiet tal-Gambja kienu qabdu kważi tliet tunnellati kokaina fuq vjaġġ li kien ġew mill-Ekwador. F'Mejju li għadda fin-Niger kienu nqabbdu 16.7 tunnellata ta' raża tal-kannabis b'valur ta' madwar $37 miljun.